Tesla Model Y

Tesla Model Y er en kompakt elbil fabrikkert av elbilprodusenten Tesla. Bilen ble avduket i oktober 2019, og startet produksjonen fra Tesla sin Fremont fabrikk i januar 2020. 

Model Y ble først distribuert til det amerikanske markedet, før bilen omsider kom til Norge i august 2021 fra Teslas fabrikk i Shanghai, Kina. Den første måneden på markedet ble bilen den mest solgte i Norge med 1309 enheter. Det første kvartalet på markedet ble det solgt 4873 av Tesla Model Y i Norge. I 2022 ble det registrert 16.839 eksemplarer av bilen i Norge, og slo den 53 år gamle rekorden for VW Bobla som mest solgte bil på ett år noensinne.

Tesla har produsert den europeiske versjonen av Model Y ved Giga Shanghai.  Våren 2022 startet leveransene fra Teslas nye fabrikk Gigafactory Berlin.

Model Y er 4,75 meter lang, 1,92 meter bred (uten speil) og 1,62 meter høy.

Referanser

Model Y
Elbiler
Bilmodeller introdusert i 2019